Tu cos napisane kedys przez Szwagra:
"Biouo dama ze starego zomku we Szauszy
Szausza to je jedna ze wsiow kere lezom niydaleko ode Glywic i kero mo tysz
jedna swoja legynda, kero sie potym zresztom w zycie obrucioua.
Bouo to downo tymu jak jeszcze "Pony" ze Szauszy we starym zomku miyszkali.
Zomek tyn postowiyli we roku 1781 a juz niydugo potym straszoua tam ta biouo
dama. Niykere niychcieli wierzyc ize ona tam naprowdy miyszko, tym sie ona
tysz zowdy za kara pokozywaua i ich straszoua. Bou roz dwiesta lot tymu jedyn
francuski oficyjer kery we tych napoleonskich fojnach trefiou do szauszy i
tam
miou spac. Tyn Francyjok za pierona niychciou wierzyc we ta "biouo dama" i
sie
podsmiywou kej mu o niyj rozprowiali przi jodle. Kej juz se pojod to poszou
do
odniego izby we tym starym zomku i chciou sie prawie legnonc, a tu naroz
drzwiyza sie roztwiyrajom i stowo we tyj izbie tako biouo mara. Ta mara to
boua ta biouo dama, a miaua na gowie taki biouy caun, choby gardina, i
obleczono boua blank coukym po biouymu. Tyn francuski oficyjer zaro uapsnou
pistoula i szczelou we nia, ale kula ino sie pokulaua po izbie i legua kole
klajdu od biouyj damy. On, tyn Francyjok, juzas nic ino za szabla uapsnou i
chciou niom machnonc, ale naroz mu sie ino gryf we rynce ostou, a szabla
lezaua juzas, tak jak kula od pistouli tysz, kole biouyj damy. Francyjok sie
zrobiou blady jak kyjza i sie obalou, bo dostou hercklekotow i hercszlagu.
Potym to ino policmajstry i syndzie wynodli ize to niy boua zodno mara ino
pokojowka ze zomku kero chciaua dac nauczka tymu wojokowi ze Francyji. A boua
ona tako szprytno i wysu'a przodki proch ze pistouli i rozmontowaua tysz
szabla kero Francyjok ostowiou lezec we izbie.
Tak to je ze niydowiarkami, kere niywierzom we mary i "bioue damy". Tyn zomek
mogecie se obejzec na obrozku kery namalowou inkszy wojok we 1810 roku,
kerymu
bouo Höcker i kery go namalowou tak coby bouo widac i okno ze tego cimra we
kerym miyszkou tyn wojok ze Francyji. Potym postowiyli we Szauszy nowy zomek
i
jakos sie ta "biouo dama" stracioua. Mozno sie jyj tyn nowy zomek wiyncyj
podobou i sie tam przekludzioua, pieron wiy. "
--
pyrsk
Ballest
Odpowiedz
Link
Edytor zaawansowany
Opublikuj
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn lus_Latn szl_Latn deu_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn tpi_Latn szl_Latn szl_Latn unk dan_Latn est_Latn pol_Latn eng_Latn pol_Latn pol_Latn